Γνωμοδότηση της Επιτροπής των Περιφερειών σχετικά με:

- την «Ανακοίνωση της Επιτροπής προς το Συμβούλιο και το Κοινοβούλιο περί της κοινοτικής στρατηγικής για την καταπολέμηση της όξινης βροχής»,

- την «Πρόταση οδηγίας του Συμβουλίου σχετικά με την περιεκτικότητα ορισμένων υγρών καυσίμων σε θείο» και - την «Πρόταση για απόφαση του Συμβουλίου σχετικά με τη σύναψη εκ μέρους της Ευρωπαϊκής Κοινότητας του πρωτοκόλλου της Σύμβασης του 1979 για τη διασυνοριακή μεταφορά ρύπανσης σε μεγάλες αποστάσεις με θέμα την περαιτέρω μείωση των εκπομπών θείου»

(98/C 64/05)

Η ΕΠΙΤΡΟΠΗ ΤΩΝ ΠΕΡΙΦΕΡΕΙΩΝ,

έχοντας υπόψη την ακανοίνωση προς το Συμβούλιο και το Ευρωπαϊκό Κοινοβούλιο περί της κοινοτικής στρατηγικής για την καταπολέμηση της όξινης βροχής [COM(97) 88 τελικό] 7

έχοντας υπόψη την πρόταση οδηγίας του Συμβουλίου σχετικά με τη μείωση του περιεχομένου σε θείο ορισμένων υγρών καυσίμων που τροποποιεί την οδηγία 93/12/ΕΟΚ () 7

έχοντας υπόψη την πρόταση απόφασης του Συμβουλίου σχετικά με τη σύναψη εκ μέρους της Ευρωπαϊκής Κοινότητας του πρωτοκόλλου στη σύμβαση του 1979 για τη μεγάλης ακτίνας διασυνοριακή ατμοσφαιρική ρύπανση όσον αφορά μια νέα μείωση των εκπομπών θείου () 7

έχοντας υπόψη την απόφαση της Επιτροπής με ημερομηνία 20 Μαΐου 1997 να ζητήσει τη γνωμοδότηση της Οικονομικής και Κοινωνικής Επιτροπής για το θέμα αυτό 7

έχοντας υπόψη την απόφασή της, της 11ης Ιουνίου 1997, σύμφωνα με το άρθρο 198 Γ, παράγραφος 4 της Συνθήκης περί ιδρύσεως της Ευρωπαϊκής Οικονομικής Κοινότητας, να καταρτίσει σχετική γνωμοδότηση και να αναθέσει την προετοιμασία των σχετικών εργασιών στην επιτροπή 5 «Χωροταξία-Περιβάλλον-Ενέργεια» 7

έχοντας υπόψη το σχέδιο γνωμοδότησης (CDR 174/97 rιv.) που υιοθετήθηκε από την επιτροπή 5, στις 3 Ιουλίου 1997 με βάση την εισηγητική έκθεση του κ. McKenna) 7

υιοθέτησε ομόφωνα κατά την 20ή σύνοδο ολομέλειας της 19ης και 20ής Νοεμβρίου 1997 (συνεδρίαση της 19ης Νοεμβρίου, την ακόλουθη γνωμοδότηση.

1. Εισαγωγή

1.1. Η απόθεση ατμοσφαιρικών εκπομπών οξίνων ουσιών και των υποπροϊόντων αυτών επιφέρει μεταβολές της χημικής σύνθεσης ή οξίνιση του εδάφους και των επιφανειακών υδάτων με σημαντικές βιολογικές επιπτώσεις, τόσο στα υδάτινα όσο και τα χερσαία οικοσυστήματα, προκαλεί κινδύνους για την ανθρώπινη υγεία και επιταχύνει τη διάβρωση των μνημείων και των οικοδομικών υλικών. Οι πρωτογενείς ατμοσφαιρικοί ρύποι που συμβάλλουν στη δημιουργία όξινης βροχής είναι:

- το διοξείδιο του θείου (SO2) 7

- το οξείδια του αζώτου (NOx) 7

- η αμμωνία (NH3).

Οι εν λόγω ρύποι μπορούν να μεταφερθούν από τους ανέμους σε απόσταση χιλιάδων χιλιομέτρων πριν εναποτεθούν στο περιβάλλον με τη μορφή θειικού οξέος και νιτρικού οξέος. Συνεπώς, προκειμένου να μειωθεί η όξινη βροχή σε μία χώρα, είναι απαραίτητο να μειωθούν οι εκπομπές σε πολλές χώρες στην ΕΕ και πέραν αυτής.

1.2. Ενώ συντελούνται πρόοδοι στη μείωση των εκπομπών των ρύπων αυτών, εντούτοις ο συντελεστής επιτυχίας θεωρείται ότι είναι υπερβολικά χαμηλός. Η προτεινόμενη στρατηγική λοιπόν αναθεωρεί την τρέχουσα και τη σχεδιαζόμενη νομοθεσία προκειμένου να επιτύχει τους μακροπρόθεσμους στόχους της μη υπέρβασης των κρίσιμων φορτίων και επιπέδων των όξινων ουσιών, όπως ορίζεται στο πέμπτο πρόγραμμα δράσης για το περιβάλλον. Η στρατηγική αποβλέπει έτσι στην επιβολή ενός ενδιάμεσου στόχου δηλαδή στο κατά 50 % κλείσιμο της ψαλίδας έως το 2010 ανάμεσα στο επίπεδο της προστασίας του οικοσυστήματος το 1990 και τον απώτερο στόχο της κατά 100 % προστασίας του οικοσυστήματος. Η στρατηγική αυτή προβλέπει τη λήψη των ακόλουθων μέτρων:

- πρόταση για εθνικά ανώτατα όρια εκπομπών 7

- κύρωση του πρωτοκόλλου για το θείο 1994 (CLRTAP) 7

- πρόταση αναθεώρησης της οδηγίας για την περιεκτικότητα σε θείο ορισμένων υγρών καυσίμων 7

- δράση σχετικά με τις οδηγίες LCP και IPPC: έλεγχος των εκπομπών από εγκαταστάσεις 7

- δράση σχετικά με τις εκπομπές των θαλασσίων μεταφορών 7

- δράση σχετικά με τις χώρες της Κεντρικής και Ανατολικής Ευρώπης 7

- δράση σχετικά με τη σύμβαση για τη μεγάλης ακτίνας διασυνοριακή ατμοσφαιρική ρύπανση (CLRTAP) 7

- δράση για τον περιορισμό των εκπομπών αμμωνίας 7

- οικονομικά μέσα 7

- πιθανές περαιτέρω δράσεις για τις εκπομπές από τις οδικές μεταφορές 7

- δράσεις για βελτιωμένη ενεργειακή απόδοση και διατήρηση της ενέργειας.

1.3. Τα προτεινόμενα μέτρα θα επιφέρουν περαιτέρω μείωση των εκπομπών συγκριτικά με εκείνες που αναμένονται από την τρέχουσα νομοθεσία και τις σχετικές δεσμεύσεις, εκτιμάται δε ότι θα μειώσουν σε κοινοτική κλίμακα τις εκπομπές διοξειδίου του θείου, οξειδίου του αζώτου και αμμωνίας κατά 66, 48 και 15 % αντιστοίχως μεταξύ 1990 και 2010.

1.4. Η Επιτροπή θεωρεί ότι ο ενδιάμεσος περιβαλλοντικός στόχος του κατά 50 % κλεισίματος της ψαλίδας αποτελεί μία ικανοποιητική εξισορρόπηση μεταξύ της προστασίας του οικοσυστήματος και της σφαιρικής επίλυσης του προβλήματος με το μικρότερο κόστος για όλη την Κοινότητα. Θεωρεί ότι ο στόχος αυτός θα έχει επιτευχθεί έως το 2010 και ότι το 2004 θα προβεί σε σχετική αναθεώρησή του.

2. Ο ρόλος της Επιτροπής των Περιφερειών

2.1. Ενώ η όξινη βροχή αποτελεί διαμεθοριακό φαινόμενο για το οποίο απαιτείται συνεκτική διεθνής και κοινοτική δράση, η Επιτροπή των Περιφερειών εξετάζει οιαδήποτε πρόταση για την καταπολέμηση της όξινης βροχής, δεδομένου ότι απαιτείται συντονισμένη δράση σε εθνικό, περιφερειακό και τοπικό επίπεδο. Ήδη οι τοπικές και περιφερειακές αρχές συμμετέχουν στην παρακολούθηση του περιβάλλοντος, επιβάλλοντας οικονομικά μέσα για την καταπολέμηση της ρύπανσης και έχουν την εξουσιοδότηση να ασκούν πίεση επί των επενδύσεων προκειμένου να επέλθει μείωση των εκπομπών. Οι τοπικές και περιφερειακές αρχές είναι συχνά οι αρμόδιες αρχές για την ανάπτυξη τοπικών προγραμμάτων εκπομπών, επιβάλλοντας τοπικά πρότυπα για τα καύσιμα και προβλέποντας φορολογικά κίνητρα για καύσιμα με χαμηλή περιεκτικότητα σε θείο.

Η Επιτροπή των Περιφερειών επικροτεί συνεπώς τη χάραξη στρατηγικής για την καταπολέμηση της όξινης βροχής που θα εξασφαλίσει το πλαίσιο εντός του οποίου θα εφαρμόζονται οι ισχύουσες οδηγίες, ένα σαφές πλαίσιο για την ανάπτυξη των μελλοντικών μέσων για τη χάραξη της σχετικής πολιτικής και της εφαρμογής τους, που θα καταστήσει δυνατή την ανάληψη συμπληρωματικών δράσεων εκ μέρους των εθνικών, περιφερειακών και τοπικών αρχών.

2.2. Στο πλαίσιο της ανάπτυξης μιας στρατηγικής για την καταπολέμηση της τροποσφαιρικής ρύπανσης από το όζον κατά τη διάρκεια του 1998, που θα συμπληρώσει την προτεινόμενη στρατηγική, η Επιτροπή των Περιφερειών επιθυμεί να ζητηθεί η γνώμη της πριν από την οριστικοποίηση της στρατηγικής αυτής έτσι ώστε να ληφθούν υπόψη οι παρατηρήσεις της και όχι μόνο να σημειωθούν. Αυτό έχει ζωτική σημασία για τους λόγους που προαναφέρθηκαν και τις συνέπειες που θα έχει η στρατηγική αυτή στην οικονομική και κοινωνική ανάπτυξη ειδικών περιοχών της Κοινότητας.

3. Η στρατηγική

3.1. Η Επιτροπή των Περιφερειών πιστεύει ότι ο απώτερος στόχος της μη υπερβάσεως των κρίσιμων φορτίων, όπως εκτίθεται στο 5ο πρόγραμμα δράσης για το περιβάλλον και που εγκρίθηκε από την απόφαση του Ευρωπαϊκού Συμβουλίου το Δεκέμβριο του 1995, πρέπει να ισχύσει ακόμη. Η ανάπτυξη μιας στρατηγικής για τις όξινες βροχές προκειμένου να προσδιοριστούν ρεαλιστικοί και συνεκτικοί στόχοι που θα επικεντρώσουν προληπτικές δράσεις και θα μεγιστοποιήσουν την επίδρασή τους είναι σκοπιμότατος και επικροτείται από την ΕΤΠ.

3.2. Η ΕΤΠ αναγνωρίζει επίσης και τις βελτιώσεις που έχουν επέλθει έως σήμερα για τη μείωση του επιπέδου εκπομπών των ρύπων που συντελούν στην οξίνιση. Και μολονότι δεν ανταποκρίνονται στους ταγμένους στόχους, πρέπει εντούτοις να θεωρηθούν ως σημαντικό επίτευγμα επί του οποίου θα στηριχθεί η μελλοντική δράση.

3.3. Η Επιτροπή των Περιφερειών αναγνωρίζει ότι η καθιέρωση της στρατηγικής αυτής έχει πολλαπλές επιπτώσεις, και οπωσδήποτε όσον αφορά τη διαδικασία μεταξύ των οδηγιών που ισχύουν και εκείνων που προτείνονται και των μέτρων που σκιαγραφούνται στο πλαίσιο της στρατηγικής. Ενόψει της προτεινόμενης στρατηγικής που τάσσει σαφείς προτεραιότητες, η ΕΤΠ θεωρεί ότι έχει ζωτική σημασία να αναθεωρηθούν και να ενημερωθούν οι ισχύουσες οδηγίες επί τη βάσει των προτεραιοτήτων αυτών, προκειμένου να αποφευχθούν οι επικαλύψεις και/ή τα νομικά κενά των οδηγιών που αφορούν τους παράγοντες οι οποίοι συντελούν στη δημιουργία του προβλήματος της οξίνισης.

3.4. Η Επιτροπή των Περιφερειών θεωρεί ότι ο στόχος του κατά 50 % κλεισίματος της ψαλίδας για την προστασία του οικοσυστήματος είναι μεν ρεαλιστικός, έχει όμως ως αποτέλεσμα να διαταραχθεί σημαντικά σε ορισμένες περιοχές η σχέση κόστος/όφελος, μολονότι τονίζει ότι πρωταρχικός στόχος της στρατηγικής είναι να βελτιωθεί η προστασία των οικοσυστημάτων κατά της οξινίσεως, εγκρίνει εντούτοις μία ελαστική προσέγγιση για την εφαρμογή της στρατηγικής που θα παράσχει τη δυνατότητα σε ορισμένες περιοχές, στις οποίες οι στόχοι εκπομπής είναι φιλόδοξοι, να προσαρμοστούν σταδιακότερα.

3.5. Επικροτεί τη δέσμευση περί αναθεωρήσεως των προόδων της στρατηγικής, δεδομένου ότι οι εκπομπές από τις χώρες της Κεντρικής και Ανατολικής Ευρώπης και της Ρωσίας ενδέχεται να μειωθούν κατά τη διάρκεια της προτεινόμενης στρατηγικής και ότι η ανάπτυξη νέων τεχνολογιών και αυστηρότερων εθνικών νομοθεσιών σε ορισμένα κράτη μέλη θα διευκολύνει την υλοποίηση πιο φιλόδοξων, αλλά ρεαλιστικών στόχων σε ορισμένες περιοχές.

3.6. Η Επιτροπή των Περιφερειών θέτει εντούτοις υπό ερώτηση τη μεθοδολογία και τα αξιώματα επί των οποίων στηρίζεται η ανάπτυξη της εν λόγω στρατηγικής. Βασίζεται σε μία γενική σχέση κόστους/οφέλους και δεν λαμβάνει επαρκώς υπόψη τις επιπτώσεις που θα έχει η εφαρμογή της εν λόγω στρατηγικής σε μεμονωμένες περιοχές. Η ΕΤΠ φρονεί ότι η αποτελεσματικότητα ως προς το κόστος δεν είναι αρκετά σημαντική ως προς το επίπεδο της περιβαλλοντικής προστασίας που μπορεί να επιτευχθεί.

Προκειμένου η στρατηγική αυτή να παραμείνει αποτελεματική ως προς το κόστος, έχει σημασία τα προτεινόμενα μεμονωμένα μέτρα να ανταποκρίνονται στην ευαισθησία των περιφερειακών οικοσυστημάτων, στις εκπομπές και τις αποθέσεις οξίνων ουσιών, αλλά επίσης και στις ικανότητες που διαθέτουν οι περιφέρειες για την επίτευξη των ταγμένων στόχων.

4. Τα προτεινόμενα μέτρα

4.1. Γενικές παρατηρήσεις

4.1.1. Η Επιτροπή των Περιφερειών επικροτεί το ευρύ φάσμα μέτρων που προτείνει η Επιτροπή στο πλαίσιο της στρατηγικής αυτής και τονίζει τον συμπληρωματικό και ελληλοενισχυτικό χαρακτήρα των μέτρων αυτών που προσιδιάζει στην επίτευξη των καθορισμένων στόχων.

4.1.2. Η ΕΤΠ επικροτεί συγκεκριμένως τη συμπερίληψη μέτρων για τη μείωση των επιπέδων εκπομπής αμμωνίας, πρόβλημα το οποίο δεν αντιμετωπίζεται επαρκώς στην ισχύουσα κοινοτική νομοθεσία. Ωστόσο, η ΕΤΠ συμφωνεί με την πρόταση της Επιτροπής ότι τα μέτρα σχετικά με τους περιβαλλοντικούς στόχους στον τομέα της γεωργίας θα υλοποιηθούν καλύτερα στα πλαίσια μιας αναθεωρημένης κοινής γεωργικής πολιτικής και εφόσον αναπτυχθούν καλύτερα τα σχετικά προληπτικά μέτρα.

4.1.3. Η Επιτροπή των Περιφερειών θεωρεί επίσης ότι είναι σκόπιμο για μία παρόμοια στρατηγική να σκιαγραφούνται νέες προσεγγίσεις και πιο προληπτικά «ήπια» μέτρα για την αντιμετώπιση του προβλήματος της οξίνισης. Η σκιαγράφηση νέων προσεγγίσεων και των καλύτερων σχετικών πρακτικών θα ενθαρρύνει τα κράτη μέλη να προβούν, στα ενδεδειγμένα επίπεδα, στην υιοθέτηση κατάλληλων οικονομικών μέτρων, όπως π.χ. το σύστημα σφαιρικοποιήσεως και οι τιμές στην ανάληψη εκστρατειών ενημέρωσης των καταναλωτών και στη σύναψη εθελούσιων συμφωνιών, διευρύνοντας έτσι την προσέγγιση των τρόπων με τους οποίους πρέπει να επιτευχθούν οι συγκεκριμένοι στόχοι.

Εντούτοις, ενώ τα μέτρα που προτείνονται από την Επιτροπή συνδέονται άμεσα με τις ποιοτικές προδιαγραφές των καυσίμων και τις προδιαγραφές εκπομπών για οχήματα και ενώ στη στρατηγική γίνεται σύντομη αναφορά στη δυνατότητα αναλήψεως περαιτέρω δράσεως για τις μεταφορές, η Επιτροπή των Περιφερειών εκφράζει ανησυχία για το γεγονός ότι η Επιτροπή δεν αναφέρεται στα μέσα αντιμετώπισης της αύξησης της οδικής κυκλοφορίας.

4.2. Κατώτατα όρια των εθνικών εκπομπών

4.2.1. Η Επιτροπή των Περιφερειών επικροτεί τη χρήση των κατωτάτων ορίων εθνικών εκπομπών ως βάση για την πολιτική κατά της οξίνισης. Αυτό θα προσδώσει μία ορισμένη ελαστικότητα ως προς τον τρόπο με τον οποίο πρέπει να υλοποιούνται οι στόχοι κατά τον αποτελεσματικότερο τρόπο από την άποψη του κόστους. Εντούτοις, το πρόβλημα που βρίσκεται στη βάση των προτεινόμενων κατώτατων ορίων είναι ότι βασίζονται σε φιλόδοξους μεσοπρόθεσμους στόχους που θα επιβαρύνουν επιπροσθέτως τις περιοχές οι οποίες προσπαθούν ήδη να μειώσουν το επίπεδο των εκπομπών, ευθυγραμμιζόμενες με τις ισχύουσες οδηγίες της Κοινότητας. Ας προστεθεί ακόμη ότι ο υπολογισμός των εθνικών εκπομπών θα αποτελέσει ζήτημα ιδιαίτερης ευαισθησίας, δεδομένου ότι είναι πολύ υψηλά τα ποσοστά εκπομπών διοξειδίου του θείου (SO2) και οξειδίων του αζώτου (NOx) από μία χώρα που αποτίθενται σε άλλες χώρες. Συνεπώς, έχει πολύ μεγάλη σημασία να εξασφαλισθεί αποτελεσματικός τρόπος για τη συμμόρφωση σε κοινοτική κλίμακα.

4.2.2. Η ΕΤΠ εγκρίνει τη διαδικασία περί θεσπίσεως των εθνικών αυτών ορίων μετά την επεξεργασία της στρατηγικής για το όζον και την περαιτέρω εμβάθυνση της σχετικής επιστημονικής ανάλυσης, ειδάλλως ενδέχεται να διακυβευθούν τα μέτρα που εφαρμόζονται ήδη στα κράτη μέλη για τη μείωση των ουσιών που συντελούν στην οξίνιση.

4.2.3. Η χρήση των κατωτάτων ορίων εθνικών εκπομπών δίδει επίσης τη δυνατότητα στις αρμόδιες αρχές (εθνικές, περιφερειακές ή τοπικές) να καταρτίσουν οικονομικά μέσα που θα υπερβούν τις ελάχιστες κοινές περιβαλλοντικές απαιτήσεις. Η Επιτροπή των Περιφερειών τονίζει τις υποχρεώσεις που προβλέπονται από τη Συνθήκη για την εφαρμογή της αρχής ο ρυπαίνων πληρώνει και την αρχή της πρόληψης, καθώς και την ανάγκη της ενσωμάτωσης των περιβαλλοντικών απαιτήσεων στα πλαίσια μιας φορολογικής πολιτικής. Παρόμοια μέτρα θα έχουν πρόσθετη αξία διότι θα ανταποκρίνονται στα εθνικά κατώτατα όρια και θα επιτείνουν περισσότερο τη μείωση των εκπομπών μέσω διαρθρωτικών αλλαγών σε τομείς όπως η χρήση ενέργειας και η γεωργία.

4.3. Επικύρωση του πρωτοκόλλου για το θείο CLRTAP 1994

4.3.1. Η Επιτροπή των Περιφερειών υποστηρίζει την πρόταση της Επιτροπής σύμφωνα με την οποία η Κοινότητα θα πρέπει να επικυρώσει το πρωτόκολλο για το θείο του 1994 που απέρρευσε από τη Σύμβαση για τη διασυνοριακή μεταφορά ρύπανσης σε μεγάλες αποστάσεις (CLRTAP) και το οποίο υπογράφηκε το 1979, πράγμα που αποδεικνύει την προσήλωσή της στο ζήτημα της μείωσης των εκπομπών. Tαυτόχρονα, χρειάζεται όμως να ληφθούν υπόψη και οι επιπτώσεις που θα πρέπει να έχουν οι δράσεις για τη μείωση των εκπομπών στις βιομηχανίες άνθρακα των κρατών μελών.

4.3.2. Η Επιτροπή των Περιφερειών ζητεί από όλα τα κράτη μέλη να υπογράψουν το πρωτόκολλο για το θείο του 1994 και να το επικυρώσουν προκειμένου να τεθεί σε ισχύ. Η επικύρωση του πρωτοκόλλου αυτού θα αποδείξει την πολιτική βούληση των κρατών μελών έναντι των τρίτων χωρών που συμβάλλουν σήμερα στην απόθεση όξινων ουσιών εντός της ΕΕ.

Ωστόσο, δεν γίνεται σαφές πως θα ενθαρρυνθούν οι τρίτες χώρες να επικυρώσουν το πρωτόκολλο. Χρειάζεται να ληφθεί υπόψη το γεγονός ότι θα υπάρξει ζήτημα για ορισμένες χώρες της Κεντρικής και Ανατολικής Ευρώπης σχετικά με τη βιομηχανική και οικιακή χρήση του λιγνίτη ή «θειάνθαρκος». Κατά συνέπεια, είναι απολύτως απαραίτητο να προβλεφθεί μία πραγματιστική διεργασία και το κατάλληλο χρονοδιάγραμμα για την επίτευξη της επιθυμητής μείωσης εκπομπών διοξειδίου του θείου (SO2).

4.3.3. Η ΕΤΠ υποστηρίζει τη συνεπή προσέγγιση της Επιτροπής για την ανάπτυξη της στρατηγικής αυτής για την καταπολέμηση της όξινης βροχής ευθυγραμμιζόμενη με την έρευνα και τις μεθοδολογίες που χρησιμοποιούνται από το πρόγραμμα ECE/CLRTAP του ΟΗΕ. Έτσι θα διασφαλισθεί ότι η στρατηγική υποστηρίζει τις δράσεις που αναλαμβάνονται σε διεθνές επίπεδο και θα αποφευχθεί ο κίνδυνος να ελαχιστοποιηθούν οι επιπτώσεις των δράσεων της Κοινότητας.

Από την άποψη αυτή, η ΕΤΠ επικροτεί τη σύσταση ομάδας καθοδήγησης από στελέχη της Επιτροπής και της ECE/CLRTAP του ΟΗΕ για να διευκολυνθεί ο συντονισμός και να ενθαρρυνθούν οι περαιτέρω διαβουλεύσεις επί του θέματος.

4.4. Αναθεώρηση της οδηγίας για την περιεκτικότητα σε θείο ορισμένων υγρών καυσίμων

4.4.1. Η Επιτροπή των Περιφερειών θεωρεί ότι τα μέτρα για τη μείωση των εκπομπών θείου από καύση βαρέων πετρελαίων και πετρελαίων εσωτερικής καύσης πρέπει να αποτελέσουν αναπόσπαστο τμήμα της στρατηγικής για την καταπολέμηση της όξινης βροχής.

4.4.2. Η ΕΤΠ αναγνωρίζει ότι ορισμένα κράτη μέλη εξαρτώνται από τα βαρέα πετρέλαια και αναγνωρίζει επίσης τις σημαντικές ποικιλίες όσον αφορά τη μέση περιεκτικότητα σε θείο καυσίμων που χρησιμοποιούνται σήμερα στα κράτη μέλη. Για το λόγο αυτό επικροτεί την ελαστική προσέγγιση που προτείνει η Επιτροπή ορίζοντας γενικό όριο για τα βαρέα πετρέλαια 1 % κατά βάρος και ανώτερα όρια άνω του 2,5 % κατά βάρος εκεί όπου οι περιβαλλοντικοί στόχοι δεν διακυβεύονται.

4.4.3. Παρομοίως, σε ό,τι αφορά τη χρήση πετρελαίων εσωτερικής καύσεως η Επιτροπή των Περιφερειών εγκρίνει την πρόταση της Επιτροπής να μην επιβληθεί όριο 0.1 % περιεκτικότητος σε θείο στην Κοινότητα, αλλά να διατηρηθεί αντιθέτως το ισχύον πρότυπο του 0.2 % ως κατώτατου ορίου. Η ΕΤΠ τονίζει ότι αυτό δεν εμποδίζει τα κράτη μέλη να επιβάλουν αυστηρότερα μέτρα από τα μέτρα που εκτίθενται στη στρατηγική. Κατ' αυτό τον τρόπο ενθαρρύνονται τα κράτη μέλη να θεσπίσουν αυστηρότερα μέτρα διότι κίνητρό τους είναι το περιβάλλον.

Η ΕΤΠ επειδή ακριβώς χρειάζεται να επιδείξει ελαστικό σχήμα, επικροτεί την εφαρμογή των δράσεων αυτών με τη μορφή οδηγίας παρά με τη μορφή κανονισμού που θα επέβαλε ένα αυστηρό πρότυπο στην Κοινότητα.

4.4.4. Η ΕΤΠ εγκρίνει την πρόταση περί αναθεωρήσεως της συμβάσεως για τη θαλάσσια ρύπανση (MARPOL) του διεθνούς ναυτιλιακού οργανισμού σύμφωνα με την οποία τα πλοία που πλέουν σε ευαίσθητες ζώνες όσον αφορά τις εκπομπές SOx όπως η Βαλτική Θάλασσα και τμήματα της Βορείου Θαλάσσης θα πρέπει να μην επιτρέπεται να χρησιμοποιούν καύσιμα θαλάσσης με περιεχόμενο θείου ανώτερο του 1,5 %. Εντούτοις, χωρίς μονομερείς διατάξεις θα είναι δύσκολη η εφαρμογή του μέτρου αυτού. Έχει ζωτική σημασία για τα κράτη μέλη να διαθέτουν σαφή και συνεκτική προσέγγιση όσον αφορά την αναθεώρηση της Σύμβασης MARPOL που θα πραγματοποιηθεί πριν από τα τέλη του 1997.

5. Συμπέρασμα

5.1. Η προτεινόμενη σταρτηγική της Επιτροπής για τον έλεγχο της οξίνισης αποβλέπει στην επίτευξη σημαντικής προόδου για την υλοποίηση του στόχου που ορίζεται στο 5ο Πρόγραμμα Δράσης για το περιβάλλον και συγκεκριμένα ότι τα κρίσιμα φορτία οξίνισης δεν θα πρέπει να υπερβαίνονται. Η ανάπτυξη παρόμοιας στρατηγικής επικροτείται διότι παρέχει συγκεκριμένους στόχους για κάθε κράτος μέλος όσον αφορά τη μείωση των εκπομπών. Εντούτοις, η Επιτροπή των Περιφερειών διακατέχεται από την ανησυχία, μήπως λόγω των φιλόδοξων στόχων που ορίζονται για τη μείωση των ρυπογόνων ουσιών σε σύγκριση με τις τρέχουσες δράσεις, απαιτηθεί μεγάλο κόστος με περιορισμένο όφελος ως προς τη βελτίωση των προτύπων για το περιβάλλον.

Εκτός από την εξασφάλιση ενός ενιαίου, υψηλού επιπέδου προστασίας του περιβάλλοντος στο σύνολό του πρέπει, ταυτόχρονα, να αναληφθεί μέριμνα για την εξάλειψη στρεβλώσεων του ανταγωνισμού, βάσει διάφορων υποχρεώσεων σε σχέση με την προστασία του περιβάλλοντος.

5.2. Παραταύτα, η ΕΤΠ θεωρεί ότι η ελαστικότητα στην οποία βασίζονται πολλά από τα μέτρα είναι επίσης σημαντική διότι θα βοηθήσει περιοχές οι οποίες θα αντιμετωπίσουν δυσκολίες για την επίτευξη των στόχων. Ωστόσο, κατά την αναθεώρηση της εφαρμογής της στρατηγικής θα πρέπει να εξετασθεί η σταδιακή μείωση του βαθμού ελκυστικότητας που ενέχεται σε πολλά από τα μέτρα της εν λόγω στρατηγικής.

Βρυξέλλες, 19 Νοεμβρίου 1997.

Ο Πρόεδρος της Επιτροπής των Περιφερειών

Pasqual MARAGALL i MIRA

() ΕΕ C 190 της 21.6.1997, σ. 9.

() ΕΕ C 190 της 21.6.1997, σ. 13.